ΟΙ ΙΣΤΟΡΙΕΣ ΚΑΙ ΟΙ ΗΡΩΕΣ ΕΙΝΑΙ ΕΜΠΝΕΥΣΜΕΝΟΙ ΑΠΟ ΤΗΝ ΙΣΤΟΡΙΑ ΜΑΣ
ΚΑΝΕΝΑ ΖΩΟ ΔΕΝ ΕΠΑΘΕ ΚΑΚΟ ΣΤΗ ΔΙΑΡΚΕΙΑ ΤΩΝ ΓΥΡΙΣΜΑΤΩΝ
Mπέη, το δείπνο είναι έτοιμο. Έλα στο τραπέζι.
Ντουντάρ, έλα στο τραπέζι, γιε μου.
Θα έρθω μόλις τελειώσω εδώ, μητέρα.
Πάντα τέτοια, αγόρι μου. Πάνω από όλα η δουλειά.
- Σελτζάν; - Ναι, μητέρα;
- Φέρε τη μελάσα, κορίτσι μου. - Ναι, μητέρα.
Πού είναι ο Γκιουντόγντου;
Πήγε να δει τους βοσκούς, θα επιστρέψει σε λίγα λεπτά.
Ετοίμασε άλλο ένα πιάτο. Για τον Σουνγκούρτεκιν.
Αν ποτέ επιστρέψει, πρέπει να δει ότι η θέση του στο τραπέζι τον περιμένει.
Έλα τώρα, γιατί αργεί ο Γκιουντόγντου;
Θα έρθει, μητέρα.
Στο όνομα του Αλλάχ.
Τι έγινε γιε μου; Πώς πήγε το κυνήγι, πιάσατε τίποτα;
Κάτι πιάσαμε, μπέη.
Τι τύχη έχεις, βρε αδερφέ; Μαγνήτης είσαι.
Αλλά προσελκύεις και προβλήματα.
Αθώοι άνθρωποι ήταν στόχος επίθεσης. Κάναμε ό, τι μπορούσαμε.
Ποιοι είναι αυτοί; Από πού κατάγονται;
Ήταν αιχμάλωτοι των Σταυροφόρων. Ο άνδρας είναι έμπορος.
Οι Σταυροφόροι είναι από την Αντιόχεια.
Οι ιππότες δεν μεταφέρουν αιχμαλώτους ελεύθερα στην περιοχή των Σελτζούκων.
Δηλαδή;
Εννοώ ότι οι Σελτζούκοι ξέρουν για τους αιχμαλώτους.
Δεν είδα Σελτζούκους στρατιώτες.
Αργά ή γρήγορα τα προβλήματα που προκάλεσες, Ερτογρούλ, θα αποκαλυφθούν.
Τι να έκανα, αδερφέ μου; Να τους γυρνούσα την πλάτη και να έφευγα;
Σταματήστε και οι δύο. Η φιλοξενία μας ας είναι αντάξια της φυλής μας.
Θα δούμε τι μας επιφυλάσσει το μέλλον.
Τα καταφέραμε πατέρα. Σώθηκες. Θα γίνεις καλά.
- Επιτρέπετε; - Περάστε, μπέη.
Πώς είναι;
Πλέον εξαρτάται από τον Αλλάχ.
Με την άδειά σας.
Έλα μέσα, Άικιζ.
Η Άικιζ.
Η αγαπημένη του Τουργκούτ.
Ήθελα να ρωτήσω αν χρειάζεστε κάτι.
Ευχαριστούμε.
- Σας είμαστε βάρος. - Μην το λες αυτό.
Ο Μπάμσι Μπεϊρέκ και ο Ντογάν ετοιμάζουν μια σκηνή για εσένα, κοιμήσου εκεί.
Εγώ...
Πρέπει να μείνω με τον πατέρα μου.
Ξεκουράσου απόψε. Φαίνεσαι πολύ κουρασμένη.
Ο πατέρας σου θα σε χρειαστεί πιο πολύ το πρωί όταν ξυπνήσει.
Μην ανησυχείς, θα μείνω εγώ με τον πατέρα σου.
Μπέη, πώς άφησες αυτό το σπυράκι να μεγαλώσει τόσο;
Κουβαλάμε τόσα προβλήματα στις πλάτες μας, Χαϊμέ.
Να φοβηθούμε κάτι τόσο μικρό;
Αν το έσπαγες όταν ήταν ακόμα μικρό, θα είχε εξαφανιστεί τώρα.
Τα τσακάλια ζούσαν στα βουνά, τώρα είναι μέσα στη φυλή μας.
Περιμένουν να κάνω το παραμικρό λάθος για να επιτεθούν.
Το κρύβω για να μην γνωρίζουν τα ελαττώματά μου.
Είναι προτιμότερο να προσποιείσαι ενώ πονάς
παρά να τους δώσεις τροφή για κουβέντα.
Έπρεπε να το είχες πει στον Ακτσακόζα.
Του το είπα. Μου ετοιμάζει μια αλοιφή για να με γιατρέψει.
Θα την αλείψουμε απόψε, αν δώσει ο Αλλάχ.
Τι έγινε; Σκέφτεσαι τους φιλοξενούμενους μας;
Δεν ξέρω τι προβλήματα θα δημιουργήσει όλο αυτό.
- Το φόρεσες; - Ναι.
- Πώς σου φαίνεται; - Είναι όμορφο, Άικιζ.
Για να σε δω.
Μα τον Αλλάχ, μοιάζεις με βασίλισσα, Χαλιμέ!
Είσαι πανέμορφη.
Τι συνέβη; Είπα κάτι λάθος;
Όχι. Απλά μου φάνηκε λίγο περίεργο να το ακούω αυτό από εσένα.
Κάτσε να βάλουμε και το κόσμημα κεφαλής.
Ο Τουργκούτ μου το έφερε αυτό.
Ω, Θεέ μου! Και γιατί το δίνεις σε εμένα;
Γιατί ήξερα ότι θα σου πήγαινε. Για να σε δω!
Είχα δίκιο.
Πότε είναι ο γάμος σου;
Μόλις φύγουμε από αυτόν τον χερσότοπο, αν δώσει ο Αλλάχ.
Δεν είναι πολύ δύσκολο να είσαι η γυναίκα ενός Αλπ;
Αν η καρδιά του χτυπάει για εμένα, ποιος νοιάζεται για τις δυσκολίες;
Το μόνο που θέλω είναι να επιστρέφει σώος και αβλαβής.
Αρκεί να μην υπάρξει θάνατος.
- Να κάνουμε πλεξούδα τα μαλλιά σου; - Εντάξει.
Εσύ έχεις κάποιον στη ζωή σου;
Αφού πέθανε η μητέρα μου, είχα μόνο την ευθύνη να μεγαλώσω
τον αδερφό μου και να κρατάω συντροφιά στον πατέρα μου.
- Τέλος πάντων, ποιος άνδρας θα ήθελε... - Τρελάθηκες;
Οι άνδρες θα πολεμούσαν, θα γυρνούσαν τον κόσμο ανάποδα για χάρη σου.
Πότε ήταν η τελευταία φορά που κοιτάχτηκες στον καθρέφτη;
Περιμένετε.
Αυτός δεν είναι ο αδερφός του άπιστου, του Τίτους;
Ναι, αφέντη. Ο Μπίσολ.
Στείλτε αυτά τα πτώματα στους Ναΐτες Ιππότες.
Θα πρέπει να αντιμετωπίσουμε και τον Τίτους τώρα.
Εσύ! Έλα εδώ!
Φόρτωσε αυτό πάνω στο άλογο.
- Σε ποια φυλή ανήκει αυτό το έμβλημα; - Στους Καγί, αφέντη.
Καγί ήτανε λοιπόν.
Αν είναι με τον Σουλεϊμάν Σαχ, μας δυσκολεύει.
Μπορεί αυτός ο βοσκός να αντισταθεί στους Σελτζούκους;
- Καλημέρα, Ερτογρούλ. - Και σε εσάς.
Σου έφερα λίγο φαΐ.
Δεν έπρεπε να μπεις στον κόπο, Γκιοκτσέ.
- Πώς είναι ο τραυματίας μας; - Καλά. Θα είναι καλά σε μερικές μέρες.
Είθε ο Αλλάχ να του δώσει υγεία. Ελπίζω να μη μας δημιουργήσει κάποιο πρόβλημα.
Θα επιστρέψω σε λίγο για να πάμε στις υφάντρες.
Εντάξει, Άικιζ.
Πώς είναι ο πατέρας μου, Ερτογρούλ;
Πολύ καλύτερα. Θα τον δεις κι εσύ.
Έπεσε ο πυρετός. Αν δώσει ο Αλλάχ, μπορούμε να τον φέρουμε στη σκηνή σου.
Την είδες;
Τον κέρδισε τον Ερτογρούλ.
Τώρα μόνο στα όνειρα σου θα τον βλέπεις.
Κοιμήθηκες καλά;
Χρόνια έχω να κοιμηθώ τόσο ήρεμα.
Ανέφερες τους Ναΐτες Ιππότες.
Ναι.
Ποιοι είναι;
Ένα τάγμα που πολεμά για την Ιερουσαλήμ.
Είναι πολύ ισχυροί και αδίστακτοι.
Ο μόνος τους στόχος είναι να πάρουν εκδίκηση.
Αν είναι τόσο ισχυροί, τι ήθελαν από εσάς;
- Αυτή η περιοχή είναι των Σελτζούκων; - Ναι.
Έχετε κάποιο πρόβλημα με τους Σελτζούκους, Χαλιμέ;
Κανένα. Τι πρόβλημα μπορεί να έχουν οι σπουδαίοι Σελτζούκοι μαζί μας;
Πετσέτα.
- Τι έχεις πάθει, κορίτσι μου; - Τίποτα πατέρα. Δεν το είδα.
Αλλά εξακολουθείς να λες ό, τι θες, σωστά;
Δεν μπορεί να γίνει κάτι μόνο και μόνο επειδή το θες. Το έμαθα αυτό.
Πώς το έμαθες;
Με τον Τουργκούτ θα παντρευόμασταν μετά τη μετανάστευση, αυτό θέλαμε.
Ο χειμώνας είναι σχεδόν εδώ και ακόμα δεν ξέρουμε πού θα πάμε.
Κατάλαβα. Είσαι τόσο ανυπόμονη όσο η μητέρα σου.
Κοίτα γύρω σου. Λες να επιβιώσουμε τον χειμώνα σε ένα τόσο ψηλό βουνό;
Γιατί νομίζεις ότι έχουμε γενική σύναξη; Γιατί έρχονται όλοι οι γύρω μπέηδες
στη σκηνή του Σουλεϊμάν Σαχ;
Θα καθίσουμε, θα μιλήσουμε και θα λύσουμε αυτό το ζήτημα, αν δώσει ο Αλλάχ.
Μην ανησυχείς εσύ γι' αυτό. Δεν θ' αργήσουμε.
Άικιζ, γλυκό μου κορίτσι.
Θα γίνει γενική σύναξη, Κούρντογλου. Κανείς δεν ξέρει τι να κάνει.
Θα το ξεπεράσουμε και αυτό.
Κούρντογλου, το βουνό είναι σιωπηλό, τα ποτάμια δεν αναβλύζουν,
δεν έχει βρέξει. Είμαστε αφημένοι στον χερσότοπο αυτό.
Αν δεν κινηθούμε γρήγορα, οι αγέλες μας και τα μωρά μας θα πεθάνουν.
Δηλαδή; Τι σκέφτεστε;
Ένα άλογο είναι τόσο καλό όσο ο αναβάτης, Κούρντογλου. Σε προειδοποιούμε.
Ζύγισε τις αποφάσεις σου.
Ο Σουλεϊμάν Σαχ είναι αδύναμος. Δεν μπορεί καν να καβαλήσει άλογο.
Με άλλα λόγια, Κούρντογλου,
το άλογο ανήκει σε όποιον το ιππεύει, το σπαθί ανήκει σε όποιον το κρατεί.
Μητέρα;
Ήρθα στον Ακτσακόζα για να πάρω κάτι θεραπευτικά βότανα.
Δεν είναι εδώ. Πες μου τι θες, θα στα φέρω εγώ μητέρα.
Όχι, θα έρθω να τα πάρω μετά.
Η φιλοξενούμενή μας.
Είναι η κόρη του Νουμάν Μπέη, η Χαλιμέ.
Καλώς ήρθες στη φυλή μας, κορίτσι μου. Πώς είναι ο πατέρας σου, καλύτερα;
- Ναι. - Χαίρομαι. Είθε ο Αλλάχ να τον γιατρέψει.
Οι σκηνές μας είναι ανοιχτές για εσένα. Αν έχεις κάποιο πρόβλημα, μη διστάσεις
- να έρθεις να μου το πεις, εντάξει; - Ο Αλλάχ να σε ευλογεί, αρχόντισσα Χαϊμέ.
Όχι στη γη, όχι στον αέρα...
μόνο στις καρδιές των αφοσιωμένων πιστών
ο Δημιουργός ενώνει όλη τη δημιουργία
στο όνομα του Αλλάχ, τον πιο σπλαχνικό Θεό, γεμάτο χάρη.
Μεταξύ μπλε ουρανού και σκοτεινού εδάφους, το αίμα μας, το σόι μας, τη φυλή μας,
τα σπίτια, τις κόρες, τους γιους μας
έχε τους ενωμένους, ελεύθερους, πρόθυμους.
Υπό την παρουσία του πιο δίκαιου Μπέη, ευλογούμε τη γενική σύναξη.
- Αμήν. - Αμήν.
Στα 99 ονόματα του Μεγάλου Αλλάχ, που δημιουργεί λέγοντας: "Γεννηθήτω",
που γεμίζει τις καρδιές μας με πίστη. Στο όνομα του Αλλάχ...
Σε ευχαριστώ.
Μπέηδες, πολεμιστές μου, ηγέτες των φυλών μου,
καλώς ήρθατε και να είστε ευλογημένοι.
- Ευχαριστούμε. - Ευχαριστούμε.
Ευχαριστώ τον Αλλάχ, που πριν βγούμε να πουλήσουμε, ήρθε ένας έμπορος σε εμάς.
Προτείνω να του πουλήσουμε τα αγαθά μας σε προνομιακή τιμή
και να γλιτώσουμε τα έξοδα του ταξιδιού.
Καλή ιδέα, αν το πρόβλημα ήταν τα αγαθά.
Δεν έχουμε λιβάδια για να βοσκήσουν τα ζώα μας.
Δεν μπορούν να πιουν νερό, δεν έχουν γάλα. Πεθαίνουν από την πείνα.
Πρέπει να βρούμε μια λύση άμεσα.
Βλέπω την απελπισία. Έστειλα αγγελιοφόρους σε όλους τους μπέηδες της περιοχής.
Ζητήσαμε γη να εγκατασταθούμε, αλλά παντού υπάρχει πείνα.
Επιπλέον, οι Τουρκμένιοι που ξέφυγαν από την εισβολή των Μογγόλων είναι παντού.
Τι προτείνετε, να παλέψουμε τα αδέρφια μας για βοσκοτόπια;
Έχει στερέψει το έλεος του Αλλάχ, μπέη; Είμαστε σε σκηνές εδώ και μήνες.
Δεν μπορούμε να βρούμε λύση. Πότε έγιναν οι Καγί τόσο απελπισμένοι;
- Δεν υπάρχει μέρος για εμάς να πάμε; - Αν δεν βρούμε λύση,
πώς θα συντηρήσουμε τη φυλή μας;
Πότε ξεχάσαμε τον Αλλάχ, τον Φορέα της Ευημερίας;
Οι ψυχές μας ζυμώνονται με υπομονή.
Θα πρέπει να είμαστε ευχαριστημένοι με ό, τι μας ευλογεί ο Αλλάχ.
Μάθαμε τι σημαίνει υπομονή με το να ταξιδεύουμε χωρίς σπίτι, Άγριε Ντεμίρ.
Επιθυμία μας είναι οι απόγονοί μας να μην κάνουν το ίδιο,
μη μας μιλάς για υπομονή.
Πότε σας άφησα χωρίς ρούχα ή φαγητό και ανησυχείτε τόσο;
Ποτέ, μπέη. Δεν εννοούσα αυτό.
Μπέη, δεν μας άφησες ποτέ γυμνούς ή πεινασμένους. Παράλληλα, δεν σε αφήσαμε
χωρίς στρατιώτες ή όπλα.
Μπέη, λέμε ότι πρέπει να βρούμε ένα νέο σπίτι και να φύγουμε από εδώ.
- Να πάμε πού; - Όπου μπορούν να ζήσουν τα αρνιά μας.
Ας επιστρέψουμε στη γη των προγόνων μας. Λένε ότι οι Μογγόλοι είναι πιο αδύναμοι.
Όποιος το λέει είναι ψεύτης! Οι Μογγόλοι ληστές είναι σαν άγριες αγέλες λύκων.
Δεν σκέφτηκε κανείς κάποια λύση, μπέη;
Στο Χαλέπι.
Ο Εμίρης του Χαλεπίου, ο Ελ Αζίζ, μαζεύει στρατό ενάντια στους Σταυροφόρους.
Τι σκέφτεσαι, ανιψιέ μου;
Προτείνω να στείλουμε έναν απεσταλμένο στον Εμίρη του Χαλεπίου, Ελ Αζίζ.
Να του πει: "Δώστε μας γη να μείνουμε και θα σας δώσουμε στρατιώτες με όπλα".
Έτσι θα πολεμήσουμε με τους Σταυροφόρους για να γίνουμε έμπειροι και, παράλληλα,
θα έχουμε ένα κομμάτι γης για σπίτι μας.
Στο Χαλέπι.
Πρέπει να δράσουμε άμεσα, μπέη.
Από πότε αποφασίζουμε πριν πω την τελευταία λέξη;
Συγγνώμη, μπέη.
Αγάδες, δέχεστε την πρόταση του Γκιουντόγντου;
- Την δεχόμαστε. - Ναι.
Κι εγώ την θεωρώ κατάλληλη. Είθε ο Αλλάχ να την πραγματοποιήσει.
Ας δώσει ο Αλλάχ.
Ποιος θα πάει ως απεσταλμένος μας, μπέη;
Ερτογρούλ!
Σουλεϊμάν Σαχ, μερικοί αγενείς άνθρωποι στη φυλή σας έχουν μολύνει την τιμή μας.
Η τιμή του σουλτάνου που έδωσε σπίτι στη φυλή μου είναι τιμή μου, Καρά Τοϊγκάρ.
Τι κάναμε και ατιμάσαμε την τιμή του Σουλτάνου Αλαεντίν και του στρατηγού του;
Αυτό το τσεκούρι βγήκε από τον άνθρωπο που σκοτώσατε.
- Ξέχασες εκεί το τσεκούρι σου; - Ναι.
Στήσατε ενέδρα στην πομπή του πρέσβη και σφάξατε τους ιππότες τους.
Και σαν αυτό να μην ήταν αρκετό, απαγάγατε τους τρεις αιχμάλωτους
που η πομπή πήγαινε στον Σουλτάνο. Δώστε πίσω αυτούς τους αιχμάλωτους.
Μιλάς σαν να μην ξέρεις τα έθιμά μας, Καρά Τοϊγκάρ!
Δεν παραδίνουμε φιλοξενούμενους που ήρθαν στη φυλή μας.
Ειδικά αν είναι τραυματισμένοι.
Ήρθα εδώ ως αντιπρόσωπος του σουλτάνου των Σελτζούκων.
Πρέπει να υπακούσετε στις διαταγές μου σαν να βγήκαν από το στόμα του σουλτάνου.
Αλλιώς ξέρεις τι θα συμβεί, Σουλεϊμάν Σαχ.
Ζούμε και πεθαίνουμε για τα έθιμά μας, Καρά Τοϊγκάρ!
Γνωρίζουμε ότι ο σουλτάνος κυβερνάει το κράτος,
αλλά θα έβαζε τα έθιμα των Ογούζων πάνω από τον θρόνο του.
Δεν γίνεται να είσαι σουλτάνος αν δεν γνωρίζεις τα έθιμα και την παράδοση.
Δεν γίνεται να είσαι μπέης, ούτε άνδρας!
Και αδιαφορούμε για αυτόν που δεν είναι άνδρας!
Θα έπρεπε να το γνωρίζεις αυτό ως στρατηγός του Μεγάλου Σελτζούκ.
Άκουσες την τελευταία μου λέξη.
Μπορείς να φύγεις τώρα.
Σου το ζητήσαμε με καλό τρόπο, Σουλεϊμάν Σαχ. Έχεις δύο μέρες.
Αν δεν τους παραδώσεις, ξέρουμε πώς να τους πάρουμε πίσω.
Μην εναντιωθείτε στον Σελτζούκ. Ξέρετε τι θα συμβεί αν το κάνετε αυτό.
- Τι κάνει ο πατέρας μου; - Είναι πλέον μεγάλος, δεν ξέρει τι κάνει.
Σου είπα ότι σύντομα όλα θα αποκαλυφθούν. Αυτό είναι μόνο η αρχή.
Μείνετε εδώ.
Ο πρώτος βοηθός του μονάρχη των Σελτζούκων, Σουλτάνου Αλαεντίν.
Ο διοικητής του χαρεμιού του Σάχη.
Το δεξί χέρι του χαλίφη, Ομάρ.
Τώρα όλος ο μουσουλμανικός κόσμος θα ζητάει εκδίκηση.
Μετά είναι η σειρά του παπισμού.
Μπίσολ!
Ποιος το έκανε αυτό;
Έστησαν ενέδρα στην πομπή με τους αιχμάλωτους.
Ποιος;
Οι Καγί.
Αλλά δεν ξέρουμε ποιος.
Ερτογρούλ!
Εσύ τα προκάλεσες όλα αυτά!
Μη μου φωνάζεις, αδερφέ.
Θα είσαι για πάντα ένα πεισματάρικο παλιόπαιδο; Δεν σε νοιάζει κανείς.
Ούτε ο πατέρας ούτε η φυλή σου!
Τι θα είχες κάνει στη θέση μου;
Τι θα είχες κάνει; Θα τους άφηνες και θα έφευγες;
Ο Γκιουντόγντου που ξέρω δεν είναι τέτοιος άνθρωπος.
Δεν θα καταπατούσε τη δικαιοσύνη ή τη νομιμότητα.
Δικαιοσύνη. Νομιμότητα. Ποια δικαιοσύνη; Ποια νομιμότητα;
Κοίτα την κατάσταση της φυλής μας! Διαλύεται!
Η πείνα μάς περιτριγυρίζει! Έρχεται χειμώνας και δεν ξέρουμε πού να πάμε!
Τα ζώα πεθαίνουν από την πείνα.
Δικαιοσύνη. Νομιμότητα. Άνοιξε τα μάτια σου!
Άνοιξε τα μάτια σου! Κοίτα γύρω σου!
Κατά τη διάρκεια της γενικής σύναξης!
Κοίτα τι έκανες όταν συζητιόταν θέματα ζωής και θανάτου.
Πώς θα αντισταθεί αυτή η φυλή, Ερτογρούλ; Πώς;
Συγχώρεσέ με, πατέρα. Δεν μπόρεσα να τον προστατεύσω.
Δεν μπόρεσα.
Ο κόσμος δεν είναι κανενός. Ούτε δικός μας, Ακτόλγκαλι.
Γιατί να ζήσει κάποιος σε αυτόν τον κόσμο των ψεμάτων;
Ποιος ο λόγος να ιππεύσει; Ποιος ο λόγος να κρατήσει το σπαθί του;
Γιατί να έχει σπίτι;
Γιατί έχουμε κράτη, έθιμα ή σπίτια;
Ο τύραννος θα φέρει τον κόσμο ανάποδα αν δεν του δώσουμε τους φιλοξενούμενους.
Το ίδιο δεν θα κάνει όμως αν τους παραδώσουμε;
Αν δεν τους παραδώσουμε, ο πατέρας μου θα έχει πρόβλημα.
Τι να κάνω, Ακτόλγκαλι;
Για έναν κόσμο που δεν μπορούμε καν να ορίσουμε την αναπνοή μας,
θα παραδώσουμε τα όπλα; Θα παραδοθούμε στον τύραννο;
Τι θα απογίνουν τα έθιμά μας;
Δεν θα σβήσει η φωτιά μας;
Τι λες, Ακτόλγκαλι;
Ο Καρά Τοϊγκάρ είναι μεγάλος τύραννος. Θα κάνει ό,τι περνάει απ' το χέρι του.
Το Χαλέπι ήταν καλή ιδέα, Γκιουντόγντου. Έδειξες σε όλους την ευφυΐα σου,
όπως και στον επόμενο μπέη, όταν έρθει αυτή η στιγμή.
Πρέπει να απαλλαγούμε απ' τον Καρά Τοϊγκάρ.
Ο πατέρας ποτέ δεν προδίδει τα "'έθιμα".
Ερτογρούλ, κοίτα τι προβλήματα δημιούργησες.
Πρέπει να πείσουμε τον πατέρα μου. Αν τον πείσουμε, ο Ερτογρούλ θα υποχωρήσει.
Μιλάς σαν να μην ξέρεις τον πατέρα σου.
Δεν θα τους παρέδιδε ποτέ.
Τι θα κάνουμε τότε;
Ο πατέρας σου μου είπε ότι θα με στείλει στον Καρά Τοϊγκάρ ως απεσταλμένο του.
Θα κάνω ό,τι χρειαστεί.
Ερτογρούλ,
έχεις ένα λεπτό;
Τι έγινε; Υπάρχει κάποιο πρόβλημα;
Όχι. Αφορά κάτι άλλο.
Ακούω.
Άκουσα ότι ήρθε ο Καρά Τοϊγκάρ. Ήθελε εμάς.
- Ναι, αυτό ήθελε. - Μη βάζεις τη φυλή σε κίνδυνο για εμάς.
Μπορούμε να προστατέψουμε τους εαυτούς μας.
Ο πατέρας μου είναι καλύτερα. Μπορούμε να φύγουμε σε δύο μέρες.
Και ο κόσμος όλος να ήταν εναντίον μας, δεν θα σας παραδίδαμε στους τυράννους.
Αν πας εναντίον του Καρά Τοϊγκάρ, θα υπάρξουν συνέπειες.
Μην ανησυχείς. Εμείς οι Καγί ξέρουμε πώς να αντιμετωπίσουμε όλες τις δυσκολίες.
Τι έγινε;
Δεν μπορώ να κοιμηθώ, μητέρα.
Κάτσε.
Τι σκέφτεσαι;
Έπεσα μέσα στη φωτιά, μητέρα. Έπεσα μέσα στο κέντρο της.
Δεν θα με ένοιαζε αν καιγόμουν μόνος μου, άλλα έριξα ολόκληρη τη φυλή στη φωτιά.
Καθώς έπεφτες, ήξερες ότι θα έφτανε αυτή η στιγμή;
Ότι θα αντιμετώπιζες αυτούς τους άπιστους ληστές
ή ότι ο στρατηγός τους θα ήταν σύμμαχος με τους Σταυροφόρους;
Θα μπορούσες να κλείσεις τα μάτια σου και να γυρίσεις την πλάτη σου στις
- φωνές αυτής της πανέμορφης κοπέλας; - Πώς να το κάνω αυτό, μητέρα;
Δεν θα μπορούσες. Δεν θα το έκανες αυτό, γιε μου.
Δεν μπορούσες να ξέρεις ότι θα φτάναμε εδώ όταν πήγες για κυνήγι,
ότι θα έριχνες όλη τη φυλή στη φωτιά μαζί με εσένα.
Μας έριξες μέσα.
Ναι, αυτό έκανες.
Η φωτιά μπορεί να κάψει τη ζύμη και να την κάνει στάχτες
ή μπορεί να ψήσει τη ζύμη σε ψωμί.
Ο Αλλάχ σε πήγε στο σημείο από όπου έπεσες.
Δεν έχεις το δικαίωμα να πας εναντίον της απόφασής Του, ούτε η φυλή.
Αυτή είναι μια δοκιμασία του Αλλάχ. Κατά τη δοκιμασία είτε θα γίνουμε στάχτες
είτε θα μεταμορφωθούμε σε ψωμί. Οπότε, μην ακούς τους ψιθύρους μέσα σου
ή τους αυθάδεις ανθρώπους μέσα στη φυλή.
Γίνε στρατιώτης των εθίμων μας και στήριξε τις αποφάσεις του πατέρα σου.
Είθε ο Αλλάχ να μην πάρει ποτέ εσένα ή τον πατέρα μου.
Είθε ο Αλλάχ να σε προστατέψει, γιε μου.
Έλα, πάρε το νερό και πήγαινέ το στον πατέρα.
Σου έφερα νερό, πατέρα.
Δώσε μου λίγο.
Έπρεπε να ήμουν εγώ στη θέση σου.
Θα πολεμήσω μέχρι να στερέψει το αίμα αυτών που σ' το έκαναν αυτό.
Θα πολεμήσω μέχρι να μπουν όλοι τους στον τάφο.
Θα σε εκδικηθώ, αδερφέ μου. Σου το υπόσχομαι.
Εάν ο Θεός δεν είναι μαζί μου, θα απευθυνθώ σε διαβόλους.
Θα φέρω την κόλαση στους Τουρκμένιους.
Θα είμαι η οργή τους μέχρι την ημέρα που θα πεθάνω.
Σου το υπόσχομαι.
Συγχώρεσέ με, πατέρα.
Αυτό ήταν, Ιλιάς Φακί. Δεν ήξερα πώς να ερμηνεύσω αυτό το όνειρο.
Αλλά ένα κομμάτι φωτιάς καίγεται μέσα μου από χθες το βράδυ.
Υπάρχουν δύο επιλογές, μπέη.
Η πρώτη είναι ότι μας περιμένουν δύσκολα.
Η δεύτερη
μπορεί να είναι μια πνευματική εντολή για τον διάδοχό σου.
Υποτιτλισμός: Alexandra Dyranis-Maounis